《次韵李达之冬日自纪二首 其二》
宋代·王安中

古心出古语，不计彼不听。跹跹来问学，政有童九龄。

尚为一事大，更读四方经。但我鲜兄弟，诸妹亦伶俜。

皇皇门户寄，孤耿如晨星。何时休世网，遂逐鸿俱冥。

君穷坐如醉，闻此或少醒。试凭道力胜，两忘楹与莛。

作者简介：王安中(1075～1134) 北宋末、南宋初词人。字履道，号初寮。中山阳曲（今山西太原）人。年青时曾从师苏轼、晁说之。晁教以为学当谨初，故牓其室为初寮。哲宗元符三年(1100)进士。徽宗时历任翰林学士、尚书右丞。以谄事宦官梁师成、交结蔡攸获进，又附和宦官童贯、大臣王黼，赞成复燕山之议，出镇燕山府。后又任建雄军节度使、大名府尹兼北京留守司公事。靖康初，被贬送象州安置。高宗即位，又内徙道州，复任左中大夫，不久去世。